AIŠKINAMASIS RAŠTAS

Dėl savivaldybės turto perdavimo Molėtų rajono savivaldybės administracijai

1. **Parengto tarybos sprendimo projekto tikslai ir uždaviniai**

Molėtų rajono savivaldybės administracija (toliau – Administracija) gavo Molėtų „Vyturėlio“ vaikų lopšelio - darželio (toliau – Darželis) 2020 m. gruodžio 2 d. raštą Nr. SD-66 „Dėl turto perdavimo administracijai“ ir Molėtų progimnazijos (toliau – Progimnazija) 2020 m. gruodžio 1 d. raštą Nr. Sd-168 „Dėl turto perdavimo administracijai“, kuriuose prašo perimti turtą. Darželis raštu prašo Administracijos perimti nekilnojamąjį turtą – negyvenamąją patalpą – vaikų darželį (92,83 kv. m), esantį Molėtų r. sav., Alantoje, Sodo al. 4-2. Pateikė Darželio direktoriaus 2020 m. lapkričio 2 d. įsakymą Nr. V-27 „Dėl savivaldybės nekilnojamojo turto pripažinimo nereikalingu Molėtų „Vyturėlio“ vaikų lopšelio - darželio funkcijoms vykdyti“, kuriame turtas pripažintas nereikalingu Darželio veiklai.

Progimnazija raštu prašo Administracijos perimti turtą – mokyklinį autobusą „Mercedes Benz D3 311“ ir padangas. Molėtų progimnazijos direktoriaus 2020 m. gruodžio 1 d. įsakymu Nr. VP-15 „Dėl savivaldybės turto pripažinimo nereikalingu Molėtų progimnazijos funkcijoms vykdyti“ turtas pripažintas nereikalingu Progimnazijos veiklai.

Atsižvelgus į anksčiau nurodytas aplinkybes, parengtas sprendimo projektas „Dėl savivaldybės turto perdavimo Molėtų rajono savivaldybės administracijai“.

Parengto sprendimo projekto tikslas – perduoti Administracijai patikėjimo teise valdyti, naudoti ir disponuoti juo savivaldybės turtą.

1. **Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas, 4 dalis;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 2, 4 dalys.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – savivaldybės turtas bus perduotas Administracijai ir bus sprendžiama, kaip šį turtą panaudoti.

Neigiamos pasekmės – nenumatoma.

**4. Priemonės sprendimui įgyvendinti**

Bus pasirašyti turto perdavimo ir priėmimo aktai.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų „Vyturėlio“ vaikų lopšelis – darželis, Molėtų progimnazija.